ਐਕੁਆਮੈਨ (ਫ਼ਿਲਮ)
ਐਕੁਆਮੈਨ ਡੀਸੀ ਕਾਮਿਕਸ ਦੇ ਏਸੇ ਨਾਂਅ ਦੇ ਕਿਰਦਾਰ ਤੇ ਅਧਾਰਤ ਅਗਾਮੀ ਅਮਰੀਕੀ ਸੁਪਰਹੀਰੋ ਫਿਲਮ ਏ, ਜੀਹਨੂੰ ਵਾਰਨਰ ਬ੍ਰਦਰਜ਼ ਨੇ ਡਿਸਟਰੀਬਿਊਟ ਕੀਤਾ ਏ। ਇਹ ਡੀਸੀ ਐਕਸਟੈਂਡਡ ਯੂਨੀਵਰਸ ਦੀ ਛੇਵੀਂ ਫਿਲਮ ਹੋਵੇਗੀ। ਇਸ ਫ਼ਿਲਮ ਦੇ ਨਿਰਦੇਸ਼ਕ ਜੇਮਸ ਵਾਨ, ਸਕਰੀਨ ਪਲੇਅ ਡੇਨ ਲੇਸਲੀ, ਜੌਨਸਨ ਮੈਕਗੋਲ੍ਡਰਿਕ ਤੇ ਵਿਲ ਬੀਲ ਅਤੇ ਕਹਾਣੀ ਵਾਨ, ਬੀਲ ਤੇ ਜੈਫ਼ ਜੋਨਸ ਲਿਖੀ ਏ। ਫਿਲਮ ਵਿੱਚ ਜੇਸਨ ਮੋਮੋਆ ਮੁੱਖ ਕਿਰਦਾਰ ਵਿੱਚ ਵਿਖਾਈ ਦੇਣਗੇ। ਜਦਕਿ ਏਂਬਰ ਹੇਰ੍ਡ, ਵਿਲੇਮ ਡਾਫੋ, ਪੈਟਰਿਕ ਵਿਲਸਨ, ਡੌਲਫ ਲੁੰਡਗ੍ਰੇਨ, ਯਾਹੀਆ ਅਬਦੁਲ ਮਤੀਨ ਦੁੱਜਾ ਤੇ ਨਿਕੋਲ ਕਿਡਮੈਨ ਸਹਾਇਕ ਕਿਰਦਾਰ ਨਿਭਾਇਆ ਏ। ਇਸ ਕਿਰਦਾਰ ਨੂੰ ਲਾਈਵ ਐਕਸ਼ਨ ਵਿਖਾਉਣ ਵਾਲੀ ਇਹ ਤੀਸਰੀ ਏ ਫਿਲਮ ਏ, ਇਸ ਤੋਂ ਪਹਿਲੋਂ ਐਕੁਆਮੈਨ ਬੈਟਮੈਨ ਵਰਸਿਜ਼ ਸੁਪਰਮੈਨ : ਡਾਅਨ ਆਫ ਜਸਟਿਸ ਤੇ ਜਸਟਿਸ ਲੀਗ ਵਿੱਚ ਵਿਖਾਇਆ ਜਾ ਚੁੱਕਾ ਏ। ਐਕੁਆਮੈਨ ਫਿਲਮ ਐਕੁਆਮੈਨ ਕਿਰਦਾਰ ਤੇ ਪਹਿਲੀ ਪੂਰੀ ਲੰਮਾਈ ਵਾਲੀ ਫਿਲਮ ਏ। ਐਕੁਆਮੈਨ ਵਿੱਚ ਅਟਲਾਂਟਿਸ ਦੇ ਪਣਡੁੱਬੇ ਰਾਜ ਦੇ ਵਾਰਿਸ ਆਰਥਰ ਕਰੀ ਨੂੰ ਆਪਣੇ ਲੋਕਾਂ ਦੀ ਅਗਵਾਈ ਕਰਕੇ ਆਪਣੇ ਭਰਾ ਔਰਮ ਦਾ ਮੁਕਾਬਲਾ ਕਰਨਾ ਏ, ਜੋ ਸਮੁੰਦਰ ਸੱਤਾਂ ਰਾਜਾਂ ਨੂੰ ਕੱਠਿਆਂ ਕਰਕੇ ਜ਼ਮੀਨ ਦੀ ਦੁਨੀਆ ਨਾਲ ਜੰਗ ਲਾਉਣਾ ਚਾਹੁੰਦਾ ਏ। ਐਕੁਆਮੈਨ ਫ਼ਿਲਮ ਬਣਾਉਣ ਦੀ ਗੱਲ ੨੦੦੪ ਵਿੱਚ ਸ਼ੁਰੂ ਹੋਈ, ਪਰ ਕਈ ਵਿਓਂਤਾਂ ਘੜਨ ਮਗਰੋਂ ਇਹ ਅਗਾਂਹ ਦੀ ਅਗਾਂਹ ਪੈਂਦੀ ਗਈ। ਅਖੀਰ ਅਗਸਤ ੨੦੧੪ ਬੀਲ ਤੇ ਕਰ੍ਟ ਜੌਹਨਸਟਡ ਦੋਹਾਂ ਨੂੰ ਦੋ ਕਹਾਣੀਆਂ ਲਿਖਣ ਲਈ ਚੁਣਿਆ ਗਿਆ ਤੇ ਅਕਤੂਬਰ ੨੦੧੪ ਵਿੱਚ ਪੱਕੇ ਤੌਰ ਤੇ ਫਿਲਮ ਦਾ ਐਲਾਨ ਕਰ ਘੱਤਿਆ। ਵਾਨ ਨੂੰ ਨਿਰਦੇਸ਼ਕ ਤੇ ਬੀਲ ਦੀ ਲਿਖੀ ਕਹਾਣੀ ਚੁਣੀ ਗਈ, ਨਾਲ ਦੀ ਨਾਲ ਇਸ ਕਹਾਣੀ ਵਿੱਚ ਵਾਨ, ਜੌਹਨਸਟਡ, ਜੌਹਨਸ ਤੇ ਜੌਹਸਨ ਤੋਂ ਸੋਧ ਕਰਵਾਈ ਗਈ।